CELEX: 62021CN0798
Language: mt
Date: 2021-12-16 00:00:00
Title: Kawża C-798/21 P: Appell ippreżentat fis-16 ta’ Diċembru 2021 mill-Kunsill tal-Unjoni Ewropea mis-sentenza mogħtija mill-Qorti Ġenerali (Id-Disa’ Awla Estiża) fid-29 ta’ Settembru 2021 fil-Kawża T-344/19 u T-356/19, Front Polisario vs Il-Kunsill

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/23
            
         
      Appell ippreżentat fis-16 ta’ Diċembru 2021 mill-Kunsill tal-Unjoni Ewropea mis-sentenza mogħtija mill-Qorti Ġenerali (Id-Disa’ Awla Estiża) fid-29 ta’ Settembru 2021 fil-Kawża T-344/19 u T-356/19, Front Polisario vs Il-Kunsill
      (Kawża C-798/21 P)
      (2022/C 119/31)
      Lingwa tal-kawża: il-Franċiż
      
         Partijiet
      
      
         Appellant: Il-Kunsill tal-Unjoni Ewropea (rappreżentanti: F. Naert, V. Piessevaux, aġenti)
      
         Partijiet oħra fil-proċedura: Front populaire pour la libération de la Saguia el-Hamra et du Rio de oro (Front Polisario), Ir-Renju ta’ Spanja, Ir-Repubblika Franċiża, Il-Kummissjoni Ewropea, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre, Chambre des pêches maritimes de l’Atlantique Sud
      
         Talbiet
      
      
                  —
               
               
                  tannulla s-sentenza appellata sa fejn tannulla d-Deċiżjoni 2019/441 (1);
               
            
                  —
               
               
                  tiddeċiedi b’mod definittiv fuq il-kwistjonijiet li huma s-suġġett tal-appell u tiċħad l-appell ippreżentat mill-Front Polisario fil-kawża T-344/19;
               
            
                  —
               
               
                  tikkundanna lill-Front Polisario għall-ispejjeż tal-appell u tal-kawża T-344/19;
               
            
                  —
               
               
                  Sussidjarjament: iżżomm l-effetti tad-Deċiżjoni 2019/441 għal perijodu ta’ tnax-il xahar mid-data tal-għoti tas-sentenza li għandha tingħata.
               
            
         Aggravji u argumenti prinċipali
      
      
                  1.
               
               
                  L-ewwel aggravju huwa bbażat fuq il-ksur tar-raba’ paragrafu tal-Artikolu 263 TFUE, u jirreferi għas-sentenza appellata sa fejn tiddeċiedi li l-Front Polisario għandu l-locus standi in judicio quddiem qorti tal-Unjoni Ewropea.
               
            
                  2.
               
               
                  It-tieni aggravju huwa bbażat fuq il-ksur tar-raba’ paragrafu tal-Artikolu 263 TFUE, u ksur ta’ fiduċja minħabba atti, u intiż s-sentenza appellata sa fejn tiddeċiedi li l-Front Polisario huwa kkonċernat direttament u individwalment mid-deċiżjoni kkontestata.
               
            
                  3.
               
               
                  It-tielet aggravju huwa bbażat fuq żball ta’ liġi fir-rigward tal-invokabbiltà ta’ normi tad-dritt internazzjonali u tirreferi għas-sentenza appellata sa fejn tiddeċiedi li l-Front Polisario jista’ jinvoka l-prinċipju tal-awtodeterminazzjoni u l-prinċipju tal-effett relattiv tat-trattati.
               
            
                  4.
               
               
                  Ir-raba’ aggravju huwa bbażat fuq l-interpretazzjoni u l-applikazzjoni żbaljata tal-prinċipju ġenerali effett relattiv tat-trattati u d-dritt għall-awtodeterminazzjoni, ksur tal-fidi minħabba atti, rappreżentazzjoni ħażina tal-argument tal-Kunsill u l-ksur tal-Artikolu 36, moqri flimkien mal-ewwel paragrafu Artikolu 53, tal-Istatut tal-Qorti tal-Ġustizzja. Huwa jirrigwarda s-sentenza appellata sa fejn tiddeċiedi li l-poplu tas-Saħara tal-Punent ma tax il-kunsens tiegħu għall-ftehimiet li għalihom tirreferi d-Deċiżjoni 2019/441.
               
            
         (1)  Deċiżjoni tal-Kunsill (UE) 2019/441 tal-4 ta’ Marzu 2019 dwar il-konklużjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, tal-Protokoll ta’ Implimentazzjoni tiegħu u tal-iskambju ta’ ittri li jakkumpanja l-Ftehim (ĠU 2019, L 77, p. 4).